Ka 1883, go ne ga fitlhelwa mekwalo e mentsi e e bolokilweng ya cuneiform e feta 700 kwa Nippur, gaufi le Babelona. Mo maineng a a 2 500 a a umakilweng, a le 70 a one a bonala e le a Bajuda. Mokwalahisitori e bong Edwin Yamauchi a re mo mekwalong eo go a bo go bonala gore batho bao ke “batho ba ba dirang tumalano le ba bangwe, baemedi, basupi, bakgethisi le batlhankedi ba segosi.” Bosupi jwa gore Bajuda ba ne ba tswelela pele ba dira ditiro tseno gaufi le Babelona mo motlheng ono bo bontsi tota. Bo tlhomamisa mafoko a Baebele a boporofeti a gore fa “masalela” a Baiseraele a ne a boela Judea a boa kwa botshwarong kwa Asiria le Babelona, ba le bantsi ga ba a ka ba boa.—Isa. 10:21, 22. Jalo he, Motswana a nna le nako e a neng a re ke ya kgomo di bolola. E ga twe ke nako ya borobabobedi mo mosong.